For tre år siden valgte Comwell Sport Rebild Bakker at omdanne sig til et sportshotel og satse hårdt på blandt andet cykelture i bakkerne, og aktiv brug af området omkring hotellet blev en stor del af det nye koncept. - Vi har brug for at stå klarere i markedet, vi har brug for at vise tydeligt, hvad det er, der gør vores produkt unikt i forhold til alle vores konkurrenter, siger hotelchef Jane Andersen. Inden omlægningen til sportshotel har den geografiske placering været en udfordring, når kunderne skulle lokkes til, men sådan forholder det sig ikke længere. Interessen for at kombinere mountainbike og hotel er ifølge hotelchefen stigende, og de seneste tal viser, at tyve procent af konferencegæsterne på Comwell tager en tur i sadlen. I hotel- og rejsebranchen er der hård konkurrence om kunderne, og Jane Andersen anbefaler derfor, at andre også satser – på eksempelvis naturen.

Referat:
Sportsturisme vinder frem i det nordjyske, og der kan være god vinding i at satse på naturen.